**Projektisuunnitelmaohje / Energiatuki**

*Voit käyttää omaa projektisuunnitelmaa, mutta tarkista, että alla olevat tiedot on sisällytetty suunnitelmaan.*

**PROJEKTIN NIMI**

**Liittyy hakemukseen (lisää tähän diaarinumero)**

Tekijä:

Pvm:

# Tuen hakija, hankkeen toteutus, riskit ja aikataulu

Tarkenna hakemuksessa annettuja tietoja:

1. Kerro tukea hakevasta organisaatiosta, mitä se tekee, mikä on liikevaihto, paljonko on henkilökuntaa, milloin se on perustettu ja kuka on omistaja
2. Kerro investointikohteena olevasta kiinteistöstä sijainti/osoite, omistus, koko, rakennusvuosi, pääasiallinen käyttötarkoitus
3. Jos kohteena on teollinen tai tuotantoprosessi, kerro siitä käyttötarkoitus, tuotteet, pääkoneiden ikä ja tuotantovolyymi
4. Mikä on (investointi)projektin lähtötilanne, minkälaista ongelmaa on tarkoitus ratkaista; mistä lähdetään eteenpäin?
5. Mitkä ovat (investointi)projektin tavoitteet?
6. Mikä on projektin toteuttamissuunnitelma?
7. Mikä on projektin aikataulu?
8. Mitä resursseja hakijalla on käytettävissään hankkeen toteuttamiseksi eli miten projekti on tarkoitus rahoittaa, tehdäänkö itse vai käytetäänkö ostopalveluita?

Jos **investointihankkeelle ei myönnettäisi tukea,** mikä olisi vaihtoehtoinen ratkaisu?

Jos **investointihanke toteutetaan laajempana** kuin ilman tukea, selvitä projektisuunnitelmassa tarkasti, mitä tehtäisiin ilman tukea.

**Uuden teknologian hankkeen lisätiedot**

Jos **investointihanke** toteutetaan **uuteen teknologiaan perustuvana**, selvitä projektisuunnitelmassa, mitä tehtäisiin ilman tukea ja vertaa uutta teknologiaa vastaavaan tavanomaisella teknologialla tehtävään toteutukseen. Kuvaa, mitkä ovat uuden teknologian hyödyt, merkitys koko maan energiahuollon kannalta, hankkeen monistettavuus, vientimahdollisuudet sekä hankkeen liittyminen nykyisiin tai aikaisempiin muihin Tekes/Business Finland -hankkeisiin.

Kuvaa uudesta teknologiasta aiheutuvat riskit ja näihin varautuminen sekä mahdolliset ylimääräiset kustannukset vastaavaan tavanomaisen teknologiaan verrattuna.

**Investoinnin kannattavuus (kaikki investointihankkeet)**

Liitä hakemukseen myös kannattavuuslaskelma (**vähintään takaisinmaksuaika** ilman tukea ja tuettuna). Kannattavuuden tunnuslukuna voidaan käyttää sisäistä korkoa, nettonykyarvoa ja/tai takaisinmaksuaikaa. Kannattavuuslaskelman tulee perustua uusien laitosten kohdalla vaihtoehtoisiin toteutustapoihin ja olemassa olevien laitosten muutostöiden kohdalla nykytilaan.

Hakemusliitteistä on lisäksi käytävä ilmi, mikä on **vähimmäistukimäärä**, jolla hankkeen arvioidaan käynnistyvän sekä perustelut tälle.

Jos hakemukseen ei liitetä erikseen liitettä ympäristö- ja työllisyysvaikutuksista, tulee näiden tietojen lähtöarvot ja laskelmat selvitä projektisuunnitelmasta.

**Hankkeen kustannukset, rahoitus ja tiedot mahdollisista leasingsopimuksista**

Tarkenna tarvittaessa hakemukseen sisällytettyä kustannusarviota, vähintään tärkeimmät hankinnat ja muut kustannukset eriteltynä kustannuskategorioihin. Tarvittaessa perustele käytetyt lähtöarvot.

Esitä, mistä rahoitussuunnitelma muodostuu; esim. kassavarat, pankkilaina, omistajien sijoitus tms.

Anna tiedot mahdollisista leasingsopimuksista, erittele rahoitus- ja hallinnointikustannukset.

Anna selvitys hankkeeseen haetuista ja myönnetyistä muista julkisista tuista mukaan lukien Euroopan unionin myöntämät tuet.

**Selvityshankkeissa** erittele lisäksi mahdolliset ulkomaanmatkat sekä osallistumismatkat konferensseihin, seminaareihin ja kansainvälistymistä edistäviin tapahtumiin.

Jos **investointihankkeessa** hankitaan käytettyjä koneita ja laitteita, selvitä niihin kohdistuneet julkiset tuet mukaan lukien Euroopan unionin myöntämät tuet. Käytetyn kaluston käyttö osana investointihanketta tulee ilmetä selvästi projektisuunnitelmasta.

**Hakemus jätetään 8.1.2018 alkaen osoitteessa** [**www.businessfinland.fi/asiointi**](http://www.businessfinland.fi/asiointi)